Só leer student gestremde kinders met musiek | Netwerk24
Nadia Smith, 'n musiekstudent aan die Universiteit van die Vrystaat, is deur die Suid-Afrikaanse Vereniging van Musiekonderwysers vereer vir haar rol in die musiekonderrig van kinders met gestremdhede. Elretha Britz het dié merkwaardige jong pedagoog leer ken.
Nadia Smith het op skool net een beroep in gedagte gehad – sy wou 'n arbeidsterapeut word en niks anders sou haar tevrede stel nie. Toe meer as een universiteit haar vir arbeidsterapie afkeur, moes sy noodwendig 'n alternatief bied en het taamlik onwillig op musiek besluit. Nooit het sy kon dink dié tweede keuse sou vir haar 'n toekoms open waarin sy haar nie net met hart en siel sou kon uitleef nie, maar ook op 'n jong ouderdom 'n prys sou besorg wat baie musiekpedagoë eers laat in hul lewe ontvang.
Smith, wat vanjaar 'n honneursgraad in musiekopvoedkunde aan die Odeion Skool vir Musiek (OSM) in Bloemfontein verwerf het, is een van agt pedagoë wat deur die Suid-Afrikaanse Vereniging van Musiekonderwysers vir uitnemende werk vereer is.
staat van inperkingkoronaviruscovid-19-pandemiepandemieinperkingkoronaviruspandemiecovid-19coviduniversiteit van die vrystaatmusiek